|  |
| --- |
| לע''נ מרן המשגיח הגה''צ ר צבי בר' אברהם נח פאלי זצוק''ל נלב''ע כ' כסלו הנצחות בטל' 0548449853 MABADAF12 @ GMAIL. COM |

בס"ד

**שבת נח-סד \פרשת**

**דף נח** שמואל מבאר במשנה שכבול הוא סימן של עבד ומה שעשה לעצמו אסור לצאת עמו, שלפעמים לוקחו בידו, אך מה שעושה לו רבו מותר לצאת שאינו מחזיקו בידו מאימת רבו, ודוקא חותם שבצוארו אך שבכסותו אסור, שאם יפסק לו יקח הבגד בכתפו, והיוצא עם בגד מקופל ומונח על כתפו חייב חטאת, וכן אמר שמואל לרב חיננא בר שילא שלכל התלמידים אסור ללכת בסרבל עם חותם חוץ ממנו שלא מקפידים עליו בבית ריש גלותא, וישנה ברייתא כדעת שמואל שעבד יוצא בחותם שבצוארו ולא שבכסותו, והברייתא שאומרת שלא יצא אף בחותם שבצוארו, מדברת בחותם של מתכת שהיא אומרת שהחותם לא מקבל טומאה, ובזוג שבצוארו לא יצא ושבכסותו יצא, ובשל אדם מקבלים טומאה, ובהמה לא תצא לא בחותם ולא בזוג ואינם מקבלים טומאה ובזוג ודאי מדובר בשל מתכת, ודבר אחר לא מקבל טומאה,אפילו לא מדרבנן, ולכן גם בחותם מדובר בשל מתכת, שמקפיד עליו רבו אם יאבד ויבא לקחתו בידו, ובחותם של טיט מותר לצאת בצוארו, שרבו אינו מקפיד . בזוג שבכסותו העבד יוצא במקרה שארוג בבגדו ואז אין חשש שיפסק ויבא לקחתן בידו. נאמר בברייתא שזוג של בהמה אינו מקבל טומאה, וישנה ברייתא שזוג של בהמה טמא ושל דלת טהור, של דלת ועשאו לבהמה טמא שטומאה יורדת במחשבה ושל בהמה שעשאו לדלת טמא אף בקבעו במסמרים, שהטומאה יוצאת רק בשינוי מעשה, ומדובר שיש בו עינבל שע''י זה נעשה כל,י שדבר מתכת שמשמיע קול נקרא כלי, שכתוב כל דבר אשר יבא באש תעבירו, אפילו דיבור יבא באש, ומה שהברייתא הקודמת אומרת שזוג שבכסותו מקבל טומאה אף בלי עינבל אף שיש ברייתא שזוג של מכתשת ושל עריסה ושל מטפחות ספרים ושל תינוקות מקבל טומאה רק כשיש להם עינבל ואם ניטל העינבל נשארה טומאתם עליהם, ודוקא זוג של תינוק שעשוי להשמיע קול מטמא רק עם עינבל אך של גדול הוא תכשיט גם בלי עינבל, ולכן מקבל טומאה. לאביי, אף שניטל העינבל עדיין מקבל טומאה כיוון שההדיוט יכול להחזירו, ורבא מוכיח מהמשנה בפרה, שזוג ועינבל חיבור לענין טהרה בהזאה וא''כ אף שיכול הדיוט להחזירו כל עוד שאין מחובר אינו שלם ואין לומר שנקרא מחובר גם בלי חיבור, שהרי המשנה אומרת שמספריים של פרקים ואיזמל של אומנים נחשב חיבור לטומאה ולא להזאה ורבה מבאר שם שמן התורה הוא חיבור בשעת מלאכתו גם לטומאה וגם להזאה, ולא בשעת מלאכה אינו חיבור כלל, ולטמא החמירו רבנן גם לא בשעת מלאכה משום שעת מלאכה ולטהר גזרו שאף בשעת מלאכה לא ישב חיבור ,

**דף נט** ורבא, ור' יוסי בר חנינא מבארים שזוג בלי עינבל נשאר בטומאתו כיוון שיכול להקישו על חרס, ור' יוחנן מבאר שראוי הוא לתת בו מים לתינוק, ולא צריך שישאר בו המלאכה הראשונה שישמיע קול, ואמנם יש ברייתא שהפך כלי מדת סאה או תרקב וישב עליהם טהור כיון שאינו מיוחד לישיבה שאומרים לו בא ונעשה מלאכתנו , ודעת ר' אלעזר שזה רק לענין טומאת מדרס אך טומאת מת קיימת גם כשאינו ראוי למלאכה הראשונה ולר' יוחנן גם בטומאת מת צריך מעין מלאכה ראשונה וצריך לומר שלענין עינבל ר' יוחנן הוא המבאר שזה ראוי להקיש על כלי חרס שצריך מעין מלאכה ראשונה, שראינו בעוד מקום שסובר כך שסנדל של בהמה ממתכת טמא, ולרב שראוי לשתות ממנו במלחמה, לר' חנינא שראוי לסוך בו שמן במלחמה, ולר' יוחנן שכשבורח מן הקרב מניחו ברגליו ורץ על קוצים וברקנים, רב ור' חנינא יחלקו במקרה שזה מאוס שאינו ראוי לשתות אך ראוי לסוך, ור' יוחנן ור' חנינא יחלקו במקרה שהוא כבד ואינו ראוי לברוח בו במלחמה. תכשיט עיר של זהב הוא ירושלים של זהב כמו שעשה ר''ע לאשתו , ולא תצא בו ואם יצאה לר''מ חייבת חטאת ולרבנן פטורה, ולר''א יוצאה בו לכתחילה והסבר מחלוקתם שלר''מ הוא משא ולרבנן הוא תכשיט וגזרו בו שמא תשלוף אותו להראותו ור''א סובר שלא גזרו בכך כי רק אשה חשובה הולכת עמו ואין דרכה לשלוף תכשיט להראותו, תכשיט כלילה שהוא כמו ציץ מאוזן לאוזן, לרב אסור ולשמואל מותר, בטס של זהב או כסף אסור גם לשמואל, ונחלקו ברצועה מבד שמשולבת עם זהב ואבנים טובות, לרב, המתכת היא העיקר ויש גזירה שתשלוף אותה ולשמואל מותר כי הרצועה עיקר ולא תשלוף אותה, ורב אשי למד במחלוקתם שברצועה מותר גם לרב ונחלקו בטס מתכת לרב חוששים שתשלוף ותראנו, ולשמואל , רק אשה חשובה לובשת את זה ואין דרכה לשלוף, ורב יוסף אמר לדעת רב שכלילה מותר בשבת. אמרו לרב שבא נהרדעא אדם גבוה וצולע ודורש שמותר ללכת בשבת עם כלילה, ואמר רב שזה לוי וכנראה נפטר ר' אפס ומינו את ר' חנינא לראש הישיבה ולא היה ללוי עם מי לשבת בחוץ ולכן הגיע לבבל, ולא חשב שר' חנינא נפטר ור' אפס נשאר במקומו וללוי לא היה עם מי לשבת ולכן בא , שאם כך לוי יכל להכנס לר' אפס לשיעורו כיון שהוא כפוף לו, ועוד שר' חנינא ודאי יהיה ראש הישיבה, שכך רבי אמר בפטירתו חנינא בראש ונאמר על הצדיקים ותגזר אומר ויקם לך, וא''כ ר' אפס נפטר ולוי בא ואמר שמותר כלילה, ויצאו אותה שבת כ''ד כלילי בנהרדעא וכשדרש רבה בר אבוה במחוזא שכלילה מותר יצאו י''ח כלילי ממבוי אחד, רב שמואל התיר קמרא שהוא אבנט מרצועה ומותר כמו טלית מוזהבת או שעשוי מטס ומותר כמו אבנט של מלכים רבינא שאל מה הדין אם לובשו על אבנט ואמר רב אשי שזה משא ואסור שאין צורך שני חגורות, ורב אשי התיר רסוקי שהוא חתיכת מעיל רחבה אם יש לו חתיכות שיוצאות ממנו ואם לא הוא תכשיט ואסור, בקטלא אסור והוא בגד על לבה עם ציורי זהב ורצועה תלויה על צוארה להחזיקו. נזמים, מדובר בנזמי האף, טבעת ללא חותם פטורה ועם חותם חייבת שאינו תכשיט , ובמשנה בכלים מבואר שתכשיטי נשים טמאים ובכללם קטלאות נזמים טבעות בין יש בהם חותם ובין בהם חותם ונזמי האף. ומשמע

**פרשת וישלח תשע''ג**

שאינה משאוי, ומשנתינו כדעת ר' נחמיה שאומר שטבעת אלמוג וחותמה של מתכת טמאה ואינה כלי עץ והחותם עיקר וכן בעול של שור הולכים אחר היתידות שמחזיקות העול, וקולב שחנוני מעמיד עליו חגורות ורצועות למכור חשיבותו במסמרותיו וא''כ הוא משא, אך לרבנן טבעת אלמוג והחותם מתכת טהורה שהיא כל עץ והחותם אין לו חשיבות ולכן נקרא תכשיט

**דף ס** לר' נחמיה במשקל הולכים אחר השלשלת ולחכמים הולכים אחר המעמיד, ורבא מבאר במשנתינו שלא תסתור למשנה בכלים שטבעת עם חותם היא תכשיט של איש וללא חותם תכשיט של אשה, ור''נ בר יצחק מחלק בין טומאה לשבת שלענין טומאה שם כלי תלוי בכלי מעשה ולגבי שבת זה תלוי שאם יש חותם הוא משוי ואם לא הוא תכשיט. לא תצא במחט שאינה נקובה וראויה לאשה לאגור בו שערה ואביי אומר שזה דומה לבירית, שהיא טבעת לאחוז בתי שוקיה שהיא טהורה ויוצאים בה בשבת, ור' אדא באר במשנה שאשה חולקת בה שערה בשבת והוא טס שבחול חולקת שערה ובשבת מניחה כנגד מצחה. **משנה** איש לא יצא בסנדל מסומר ולא בסנדל בודד כשאין לו מכה ולא יצא בתפילין וקמיע שאינו מן המומחה ולא בשיריון ובקסדא ובמגפיים ואם יצא בהם פטור מחטאת **גמרא** גזרו בסנדל מסומר שבשעת הגזירה היו נחבאים במערה ואמרו אפשר להכנס אך לא יצאו משם, ונהפך סנדל של אחד מהם וחשבו שמישהו יצא וראוהו האויבים ועכשיו הם באים עליהם, ודחקו זה את זה ונהרגו בהם יותר ממה שהרגו האויבים, ור' אלעאי בן אלעזר אומר שהיו במערה ושמעו קול מעליה וחשבו שבאו האויבים דחקו זה בזה ונהרגו רבים ממה שהאויבים הרגו, ורמי בר יחזקאל אומר שהיו בביהכנ''ס ושמעו קול מאחורי ביהכנ''ס וחשבו שאלו האויבים ודחקו ונהרגו בהם רבים ואז גזרו שלא ילכו בסנדל המסומר ולא גזרו בחול שהמעשה היה בשבת, ואסרו אף ביו''ט שגם בו יש אסיפה של אנשים כשבת ולא גזרו בתעניות אף שיש בהם אסיפה שגזרו רק באסיפה של זמן איסור מלאכה ואף לר' חנינא בן עקביא שאומר שגזרו רק בירדן בדיוק כמעשה שהיה בכ''ז גזרו על יו''ט ששוה לשבת, ושמואל אומר שאסרו מסומר רק לחזק אך מותר לנוי, לר' יוחנן חמש בכל סנדל ולר' חנינא שבע בכל אחד, ור' יוחנן הסביר שיטתו שיש ב' מסמרים בכל צד ואחד ברצועותיו ולר' חנינא ג' בכל צד. וישנה ברייתא שלר' נתן סנדל הנוטה עושה ז' מסמרים ולרבי י''ג, ושניהם לא כר' יוחנן ור' יוחנן סובר כר' נהוראי שמתיר ה' ואוסר ז', ואיפה אמר לרבה שאתה תלמידו של ר' יוחנן ותנהג כמותו, ואני נוהג כר' חנינא, רצען שאל את ר' אמי אם מותר בתפרו מבפנים ואמר לו מותר ללא טעם ור' אשי הסביר טעמו שכיוון שתפרו מבפנים נעשה מנעל שאינו בגזירה, שגזרו רק על סנדל, עשאו כמו קולבוס שהוא קליבה מותר, לרב ששת אם נתן מסמרות בכולו להפרידו מהקרקע מותר, וכן הוא בברייתא שלא יצא בסנדל מסומר ולא יטייל עמו מבית לבית ואפילו ממטה למטה ומותר לטלטלו לכסות בו כלי ולסמוך בו כרעי המיטה, ולר''א בר''ש אסור ואם נשרו רוב המסמרים ונשאר ד' או ה' מותר ולרבי מותר עד ז' חיפהו בעור למטה וקבע מסמר מעליו מותר עשאו כמו כולבוס או טס או יתד או חיפה כולו במסמרות שקרקע לא תאכלהו מותר, בנגממו וניכר שיירי המסמרות מותר גם יותר מז' אם נשרו רובם, ואם נעקרו לגמרי מותר רק עד ה' או ז' , ומה שכתוב עד ד' מדובר בסנדל קטן ובגדול עד ה', ורבי התיר עד ז' בנשרו ובסנדל נוטה התיר עד י''ג ואין הלכה כר''א בר''ש אף שכאן טעמו מסתבר אלא הלכה כרבים, ור' חייא אמר שהיה מתיר הרבה אם לא היו קוראים לו בבלי המתיר איסורים ואמרו בפומבדיתא שהיה מתיר עד כ''ד ובסורא אמרו עד כ''ב והסימן הוא שעד שהגיעו לסורא חסרו ב' מסמרים.

**דף סא** מדויק במשנה שאם יש מכה הולך עם סנדל אחד לרב הונא יוצא בסנדל ברגל עם המכה והסנדל עשוי למעט הצער, ולחייא בר רב הסנדל ברגל ללא המכה שהסנדל הוא לתענוג וכולם רואים את הרגל עם המכה, ולא יוציא הסנדל לקחתו בידו, ור' יוחנן סובר כרב הונא, שבקש נעלו והביאו לו של ימין אמר שהקדמת כאילו יש בה מכה, ואין לומר שאמר כך על שמאל כי ר' יוחנן אמר שתמיד יש להקדים במנעל את השמאלית כתפילין שהיא בקשירה וקושר בשמאל, וישנה ברייתא שנועל ימין תחילה ורב יוסף אומר שעושה כרצונו ואביי אומר שיתכן שר' יוחנן לא שמע את הברייתא הזו ולו היה יודע ממנה היה נוהג בימין , או שהיה סובר שאין הלכה כברייתא זו, ור''נ בר יצחק אומר שירא שמים ילבש של ימין ואח''כ שמאל ויקשור שמאל קודם ואח''כ של ימין רב כהנא לא הקפיד על הסדר במנעל, ובבריתא נאמר שנועל ימין ואח''כ שמאל וכשחולץ מקדים לחלוץ של שמאל , וברחיצה וסיכה יקדים ימין ואח''כ שמאל והסך כל גופו יקדים ראשו שהוא מלך על האברים. לא יצא בתפילין אפילו לדעה ששבת זמן תפילין אלא חוששים שמא יוציא ברה''ר ויש ששונה בסיפא שלא חייב חטאת בהוצאת תפילין לא רק למ''ד שבת זמן תפילין אלא גם אם שבת לאו זמן תפילין פטור מחטאת שהוא דרך מלבוש. רב פפא מבאר בקמיע שאינו מומחה, שלא מומחה לא האיש ולא הקמיע ואם האיש שעושהו מומחה מותר אף שעדיין לא הוחזק קמיע זה לרפאות שכתוב במשנה **בזמן שאינו מן המומחה** ולא כתוב **שאינו מומחה**, קמיע מומחה הוא שריפא ג' פעמים בין של כתב בין של שרשי סממנים, ואף חולה שאין בו סכנה, ולא רק שכבר יש לו חולי נכפה, אלא אף שלא יהיה נכפה, ומותר לקשור ולהתיר גם ברה''ר אך לא יקשרנו בצמיד או טבעת ויצא בו ברה''ר בגלל מראית עין ןלהמחות האדם מספיק ג' בנ''א ולהמחות הקמיע מספיק שריפא ג' פעמים גם אם כתבוהו אנשים אחרים, לרב פפא אם אחד כתב ג' קמיעות לג' אנשים וריפאו ג' פעמים הומחה האיש לכל וגם הקמיע, ג' קמיעים לג' אנשים פעם אחת, הומחה האיש ולא הקמיע, קמיע אחד לג' אנשים הומחה הקמיע ולא האיש והוא מסתפק בג' קמיעות לאדם אחד אמנם הקמיע לא הומחה אך האיש יתכן שהומחה כיון שהוא ריפא או שזה מזל המתרפא שמועיל לו כתב. הסתפקו אם יש בקמיעים קדושה לענין להצילם מדליקה בשבת ככל כתבי הקודש, וכתוב מפורש שאין מצילים ברכות וקמיעות אף שיש בהם אותיות וענינים מהתורה, וצריכים גניזה שגם אם כתוב על ידות כלים וכעי המיטה יחתוך ויגנוז, והספק אם מותר להכנס בהם לבית הכסא ואין לדייק מהמשנה שיוצאים בקמיע מומחה ואם נאמר שלא יכנס לבית הכסא א''כ נחשוש שאם ילך ויצא לבית הכסא שמא יוליך ד' אמות ברה''ר ואין לומר שהמשנה דיברה בקמיע של סממנים שהרי הברייתא מבארת במשנה בין של כתב בין של סממנים ואין לומר שמדובר בחולה שיש בו סכנה שהרי המשנה דיברה גם בחולה ללא סכנה ואין לומר שכיון שהוא מרפא הוא תכשיט גם כשנושאו בידו.

**דף סב** שלכו''ע אסור ליטלו בידו אך יתכן שמדובר במחופה עור שאין בו איסור ליכנס לבית הכסא, ותפילין אסור אף שמחופים, בגלל האות שין שהיא על הבית מבחוץ והיא הלכה למשה מסיני וכן הד' בקשר של ראש והי' בקשר של יד. לא יצא האיש בשיריון ולא בקסדא שהוא כובע עור תחת כובע המתכת ולא במגפיים שעשויים מברזל **משנה** אשה לא תצא במחט הנקובה וטבעת שיש עליה חותם ולא בכוליאר ולא בכובלת וצלוחית של פלייטון ולר''מ אם יצאה חייבת חטאת ולחכמים פטורה בכובלת וצלוחית של פלייטון **גמרא** לעולא באיש טבעת עם חותם פטור ובלי חותם חייב, והוא סובר שהראוי לאיש אינו ראוי לאשה והראוי לאשה אינו ראוי לאיש, אמנם בברייתא כתוב שרועים יוצאים בשקים, ולא רק הם אלא כל אדם אלא שרק הרועים דרכם בכך ונאמר אותו דבר לענין תכשיט של אשה באיש ולהפך, אך עולא סובר שנשים הם עם בפני עצמם ולא אומרים שמה שתכשיט באשה הוא גם באיש, ואביי מוכיח מתפילין שגם אשה מותר לה ללבוש תפילין בשבת להעבירם למקום מוצנע, ורואים שאינם עם בפני עצמן למרות שזה מצות עשה שהזמן גרמא וניתן לומר שר''מ סובר שלילה ושבת הם זמן תפילין וא'''כ זה מ''ע שאין הזמן גרמן ונשים חייבות, ומה שאשה חייבת בהוצאת טבעת עם חותם אף שהיא מוציאה אותה על האצבע וזה הוצאה כלאחר יד מדובר באשה גזברית שאינו כלאחר יד אצלה, וטבעת בלי חותם באיש הוא משא כשנתנה לו אשתו להוליך לאומן לתקן ולובשה באצבעו עד האומן וזה הוצאה. כוליאר במשנה הוא מכבנתא שקושר את צדי החלוק וכובלת הוא קשר עם סם שריחו ערב. לדעת ר''מ היוצאת בכובלת חיבת חטאת ולחכמים פטורה ולר''א מותרת לכתחילה ור''מ סובר שהיא משא ולחכמים הוא תכשיט ואסור רק מצד גזירה שתשלוף אותו ולר''א רק אשה שריחה רע נושאת אותו ואין חשש שתשלפנו, וכשר''א בא לחלוק על ר''מ אמר פטורה ולגבי חכמים שפוטרים מחטאת אמר מותרת שר''מ אמר שבמפתח שבידה חייבת חטאת ולר''א פטור וכן בכובלת וצלוחית של פלייטון ודוקא עם בושם ובלי בשם חייבת ולפי זה אמר ר' אדא בר אהבה שהמוציא כלי עם אוכל פחות מכשיעור חייב שזה דומה לצלוחית בלי בשם, ור' אשי מחלק שכלי ללא בשם אין כלל ממשות ואין הכלי טפל לריח משא''כ כלי עם אוכל פחות משיעורו . שמואל דרש הפסוק וראשית שמנים ימשחו, על פלייטון, ורב יוסף הוכיח שר' יהודה בן בבא רצה לגזור אחר חורבן על פלייטון ולא קיבלו ממנו ולתענוג יכלו לוותר ואביי הוכיח מהפסוק השותים במזרקי יין ונחלקו אם זה קנשקנים שהוא כלי עם שני פיות או שזורקים כוסות יין זה לזה וריש גלותא נהגו לשתות בקנישקנים ולא מחו בהם אף שהוא לתענוג אלא שגזרו רק על דבר שהוא תענוג ושמחה ולא גזרו על קנישקנים ולא על פלייטון שיש בהם רק תענוג. דרשו הפסוק השוכבים על מיטות שן שמשתינים מים בפני מיטותיהם ערומים אך אין זה חמור שבשביל זה יגלו בראש גולים אלא המשך הפסוק שמדביקים מיטותיהם ומחליפין נשותיהם ומסריחים ערסותם בש''ז שאינה שלהם, ולכן יגלו. ג' דברים מביאים אדם לעניות משתין ערום לפני מיטתו, ודוקא כשפניו למיטה ועל הארץ ובכלי מותר, והמזלזל בנטילת ידים, לרבא שאינו נוטל כלל ורב חסדא הקפיד מלא חפנים מים וקיבל טובה מלא חפנים, ושאשתו מקללתו על תכשיטיה ויש לו לקנות ואינו קונה לה. הפסוק יען כי גבהו בנות ציון נדרש שהלכו בקומה זקופה והלכו עקב בצד גודל ומשקרות עינים שמילאו עיניהם בכחול והיו מרמזות, הלוך וטפוף שהלכו גבוהה לצד נמוכה להתבלט וברגליהן תעכסנה שהיו ממלאות מור בנעליהם והלכו בשוק, וכשהגיעו לבחורים היו בועטות בקרקע ומתיזות עליהם ומכניסות בהם יצר כארס נחש כעוס, ופורענותם שתחת בשם ימוק הבשר ובמקום שהיו חגורות ליפותן, נעשה חבורות של מכות, ותחת מקום שהתקשטו בו נעשה קרחה ותחת פתחים המביאים לגיל יהיה לחגורת שק, כי תחת יופי יהיה כאב וספח ה' קדקד בנות ציון שפרחה בהם צרעת שכתוב בצרעת ספחת, וה' פתהן יערה שנשפכו פתחיהן כקיתון או שנעשו כיער, אנשי ירושלים היו אנשי שחץ ואחד שאל במה סעדת תשמיש היום בעמילה או באינה עמילה בתולה

**דף סג** ביין לבן או שחור במיסב רחב או צר בחבר טוב או רע יפה או לא וכולם בכוונת זנות. עצי ירושלים היו של קינמון וכשהסיקום היה ריחם נודף וכשחרבה ירושלים נגנזו ונשאר מהם רק כשעורה אצל מלכה ושמה צמצמא. **משנה** לא יצא איש בסיף בקשת ובתריס ובאלה ורומח ואם יצא חייב חטאת ולר''א פטור שהם תכשיטים לו, ולחכמים הם גנאי שכתוב וכתתו חרבותם לאתים וחניתותיהם למזמרות ולא ישא גוי אל גוי חרב ולא ילמדו עוד מלחמה בירית של אשה טהורה ויוצאים בה אך כבלים היא טמאה ולא יוצאים בה **גמרא** אלה היא קולפא מקל, אמרו לר''א אם כלי מלחמה הם תכשיטים, למה בטלים לימות המשיח אמר ר''א שלא צריכים אותם שכתוב לא ישא גוי אל גוי חרב, ואין לומר שישארו כתכשיט שזה כמו נר בצהרים שאין בו כלל צורך, ולדעת שמואל אין בין העוה''ז לימות המשיח אלא שיעבוד מלכויות בלבד שכתוב כי לא יחדל אביון מקרב הארץ ור''א כדעת ר' חייא בר אבא שנבואת הנביאים היא על ימות המשיח ולעוה''ב עין לא ראתה אלוקים זולתך וללישנא בתרא אמרו לר''א אם כלי מלחמה תכשיטים הם שלא יתבטלו לימות המשיח אמר להם שלימות המשיח אינם בטלים וזה כדעת שמואל, ולא כר' חייא בר אבא, טעמו של ר''א שכתוב חגור חרבך על ירך הודך והדרך, רב כהנא שאל שזה נאמר על דברי תורה ענה לו מר בר רב הונא שאין מקרא יוצא מידי פשוטו, ואמר רב כהנא שעד שהיה בן י''ח לא ידע שאין מקרא יוצא מידי פשוטו, ובא לומר שאדם יגרוס את תלמודו ורק אח''כ יסביר לעצמו את הסברות. ושני ת''ח המחדדים זה את זה בהלכה הקב''ה מצליח להם, שכתוב והדרך צלח וקוראים ו**ח**דרך צלח, ועולים לגדולה שכתוב צלח רכב ,ודוקא שעוסקים לשמה שכתוב על דבר אמת, ודוקא שלא הגיס דעתו שכתוב וענוה צדק, ואם עושים כך זוכים לתורה שניתנה בימין שכתוב ותורך נוראות ימינך, ור''נ בר יצחק אומר זוכה למה שנאמר בימין התורה שכתוב אורך ימים בימינה ובשמאלה עושר וכבוד ולמימינים בה לדקדק בה זוכים לאורך ימים ומי שאינו יגע בה זוכה רק לעושר וכבוד. תלמידי חכמים המקשיבים זה לזה בהלכה הקב''ה מקשיב להם שנאמר אז נדברו ירא ה' איש אל רעהו ויקשב ה' וישמע, ודיבור הוא בנחת שכתוב ידבר עמים תחתנו, ומה שכתוב ולחושבי שמו שאפילו רק חשב לעשות מצוה אך נאנס ולא עשאה נחשב לו כאילו עשאה, העושה מצוה כמאמרה אין מבשרים לו בשורות רעות שכתוב שומר מצוה לא ידע דבר רע ואף אם הקב''ה גזר גזירה הוא מבטלה שכתוב באשר דבר מלך שילטון ומי יאמר לו מה תעשה ואח''כ כתוב שומר מצוה לא ידע דבר רע, ושני ת''ח המקשיבים זה לזה בהלכה הקב''ה שומע לקולם שכתוב היושבת בגנים חברים מקשיבים לקולך השמיעיני, ואם לא עושים כך גורמים לשכינה שתסתלק שכתוב ברח דודי, שני ת''ח המדגילים שנאספים להועד יחד הקב''ה אוהבן שכתוב ודגלו עלי אהבה, ודוקא כשיודעים צורת שמעתתא ואין להם רב בעירם ללמוד ממנו, המלוה כספים גדול מצדקה ומי שמטיל מעות לשותפות בעסקים גדול מכולם, אם ת''ח נוטר ונוקם כנחש הדבק בו ואם הוא ע''ה חסיד, אל תגור בשכונתו שלא תלמד ממנו. המגדל כלב רע בביתו מונע מעצמו חסד שכתוב למס מרעהו חסד, וכלב הוא למס ביוונית, וכתוב עליו שיראת ה' תעזוב ממנו , היתה אשה מעוברת שנכנסה לאפות ונבח בה כלב ונעקר עוברה ממעיה ואמר לה בעליו שנלקחו שיניו אמרה לו זרוקה טובתך על הקנים כבר מת הוולד ואתה לא מועיל בדבריך , מה שכתוב שמח בחור בילדותך ויטיבך לבך בימי בחורותיך והלך בדכי לבך ובמראה עיניך עד כאן דברי יצר הרע ומכאן דברי יצר טוב ודע כי על כל אלה יביאך האלוקים במשפט ,לר''ל שמח בחור בילדותך נאמר על דברי תורה, ודע כי על כל אלה יהיה משפט זה למעשה שיהיה משפט אם לא תקיים. בירית של המשנה היא אצעדה ואמנם כתוב בתורה שאצעדה טמאה אך בירית היא ברגל כמו אצעדה בשוק, רב ירמיה נמנם ורבין אמר לפניו שבירית ברגל אחת וכבלים בשנים אמר לו רב הונא שגם בירית בשנים אלא בכבלים מחברים את שני הרגלים והשלשלת עושה לזה כלי ולא מטעם משמיע קול בכלי מתכות שהוא טמא שזה דוקא בדבר שעשוי לקול אך גם לשלשלת הזו יש מטרה שהיתה משפחה בירושלים שהיו פסיעותיהם גסות והיו נושרות בתוליהם ועשו להם כבלים ושלשלת בינהם שלא יהיו פסיעותיהם גסות, והתעורר ר' ירמיה ואמר שזה נכון וכך אמר ר' יוחנן. ר' דימי אמר בשם ר' יוחנן שאריג כל שהוא טמא לומדים מציץ ויש לדחות שציץ הוא טס שמקיף מאזן לאזן וכתוב עליו קדש לה' בב' שורות ור''א בר' יוסי אמר שראהו ברומי והיה כתוב קדש לה' בשורה אחת, ור' דימי אמר שטעה, ור' יוחנן דיבר על תכשיט כל שהוא שטמא ולומדים מציץ, ואריג כל שהוא טמא לומדים מ**או בגד ,** אריג עם תכשיט כל שהוא גם טמא, ולומדים מכל כלי מעשה, ושק טמא כאריג ואף שפסוק זה נאמר במדין לומדים גז''ש כלי כלי.

**דף סד** שק טמא גם כשאינואריג שעני קולע ממנו ג' נימים ותולה בצואר בתו, בפסוק של טומאת שרצים כתוב שק וכיסוי הסוס והאוכף לומדים מ**או** שק ואין לרבות חבלים ומשיחות שדוקא כמו שק טמא שהוא טווי וארוג ובמת כתוב כל כלי עור וכל מעשה עיזים תתחטאו מרבה את האוכף וכיסוי הסוס ולומדים משרץ שטמא רק טווי וארוג ולא מבנין אב שניתן לפרוך שטומאת מת חמורה יותר אלא מגז'ש בגד ועור ולומדים בשרצים ממת שגם מעשה עיזים טמא ודבר שעשוי מזנב הסוס והפרה לומדים מאו שק ואין צריך ללמד על כיסוי הסוס כי ניתן ללמוד בגז''ש, ולומדים מת משרץ שדבר הבא מזנב הסוס והפרה מטמא ולא בק''ו כי ניתן לפרוך שטומאת ז' חמורה והגז''ש פנויה דאל''כ לא נלמד משרץ כיוון שהוא חמור שמטמא בכעדשה והמלה בגד ועור בשרץ מיותרת כי אפשר ללמוד משכבת זרע שסמוך לה כתוב טומאת שרצים, וכתוב בה בגד ועור ובשרצים בגד ועור מיותר לדרוש גז''ש ואף שמופנה מצד אחד יש דיעה שלומדים אך ניתן לפרוך, בכ''ז כאן הוא מופנה מב' צדדים שגם מת הוקש לשכבת זרע שכתוב בפסוק והנוגע בטמא נפש או איש אשר תצא ממנו שכבת זרע וא''כ בגד ועור במת מיותר לדרוש גז''ש. כתוב אצל שלל מדין אצעדה ןצמיד עגיל וכומז, עגיל הוא דפוס של דדין וכומז הוא דפוס של בית הרחם ולכן מתורגם מחוך שמביא לידי גיחוך, והוא ר''ת כאן מקום זימה. משה קצף על פקודי החיל שחזרו לקלקול הראשון שהביאו כפרה על חטאם אמרו לו אף שלא היה חטא אך היה הרהור ולכן הקריבו את הקרבן וכן אמר ר' ישמעאל שהביאו כפרה שזנו עינהם מן הערווה, ונמנו תכשיטים שבחוץ עם שבפנים לומר שהסתכל באצבע קטנה של אשה כאילו הסתכל במקום ערוה**. משנה** אשה יוצאה בחוטי שיער של ה או של חברתה או של בהמה ובטוטפת וסרביטים כשהם תפורים בכבול ופאה נכרית דוקא לחצר, במוך שבאזנה או סנדלה ובמוך שהתקינה לנדתה וכן בפלפל גלגל ומלח וכל דבר הניתן בפיה אך לא תיתן לכתחילה בשבת, ואם נפל לא תחזיר שן תותבת ושל זהב לרבי מותר וחכמים אוסרים. **גמרא** יש חידוש בשער חברתה אף שיש צד שזה מאוס ובהמה עוד יותר מאוס ובכ''ז מותר , ילדה לא תצא בשער זקנה שיצחקו עליה ותורידנו וזקנה בשל ילדה שהולכת עמו להראות צעירה ובכ''ז חששו שתורידנו . מותרת לצאת בכבול ופאה נכרית רק לחצר לרב כל מה שאסרו ברה''ר אסרו גם בחצר מלבד פאה וכבול ר' ענני בר ששון אומר בשם ר' ישמעאל שהכל מותר בחצר ככבול, ולא קשה מהמשנה שר' ישמעאל חולק עליה ולרב התירו רק כבול ופאה נכרית בחצר שלא תתגנה על בעלה, כמו שהתירו בנדתה להתקשט בבגדי צבעונים ולכחול ולפקוס עיניה שלא תתגנה על בעלה ויגרשנה ומה שנאמר והדוה בנדתה שנשארת בנדתה עד שתטבול במים . מה שאסרו מפני מראית העין אסור אף בחדרי חדרים ויש בזה מחלוקת תנאים שיש דעה שלא תצא בהמה בזוג גם פקוק שאנשים רואים ואינן יודעים שהוא פקוק ויש מתירים בפקוק שאינו משמיע קול, ועוד נחלקו לענין בגדים שנרטבו בגשם בשבת שלת''ק שוטחן בחמה במקום שאין רואים ולר''ש ור''א אסור.